Ћао аморе (у оригиналном наслову на италијанском -{Ciao amore}-) југословенска је поп песма која је представљала Југославију на Песми Евровизије 1984. у Луксембургу. Песму је извео хрватско-српски музички дуо Владо Калембер и Изолда Баруџија. Био је то други и последњи пут да је ТВ Титоград делегирао југословенског представника на том фестивалу. Аутори песме су Слободан Бућевац који је написао музику и Милан Перић који је аутор текста. Оркестром је током извођења уживо дириговао маестро Мато Дошен.